Document ID: 32007R1519

32007R1519
L 335/15
SLUŽBENI LIST EUROPSKE UNIJE
19.12.2007.
UREDBA KOMISIJE (EZ) br. 1519/2007
od 19. prosinca 2007.
o izmjeni uredaba (EZ) br. 2430/1999, (EZ) br. 418/2001 i (EZ) br. 162/2003 s obzirom na uvjete odobrenja određenih dodataka hrani za životinje koji pripadaju skupini „Kokcidiostatici i ostale ljekovite tvari”
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
budući da:
(1)
Člankom 13. stavkom 3. Uredbe (EZ) br. 1831/2003 predviđa se mogućnost promjene uvjeta odobrenja dodatka hrani za životinje na temelju zahtjeva nositelja odobrenja.
(2)
Korištenje dodatka hrani za životinje diklazurila 0,5 g/100 g (Clinacox 0,5 % Premix), diklazurila 0,2 g/100 g (Clinacox 0,2 % Premix) koji pripada skupini „Kokcidiostatici i ostale ljekovite tvari”odobreno je na 10 godina za piliće za tov Uredbom Komisije (EZ) br. 2430/1999 (2). Odobrenje je bilo povezano s osobom odgovornom za stavljanje dodatka u promet.
(3)
Korištenje dodatka hrani za životinje diklazurila 0,5 g/100 g (Clinacox 0,5 % Premix), diklazurila 0,2 g/100 g (Clinacox 0,2 % Premix) koji pripada skupini „Kokcidiostatici i ostale ljekovite tvari”odobreno je na 10 godina za pure za tov Uredbom Komisije (EZ) br. 418/2001 (3). Odobrenje je bilo povezano s osobom odgovornom za stavljanje dodatka u promet.
(4)
Korištenje dodatka hrani za životinje diklazurila 0,5 g/100 g (Clinacox 0,5 % Premix), diklazurila 0,2 g/100 g (Clinacox 0,2 % Premix) koji pripada skupini „Kokcidiostatici i ostale ljekovite tvari” odobrena je na 10 godina za piliće uzgojene za nesenje Uredbom Komisije (EZ) br. 162/2003 (4). Odobrenje je bilo povezano s osobom odgovornom za stavljanje dodatka u promet.
(5)
Nositelj odobrenja, tvrtka Janssen Animal Health BVBA, podnijela je zahtjev na temelju članka 13. stavka 3. Uredbe (EZ) br. 1831/2003 s prijedlogom za promjenu naziva osobe odgovorne za stavljanje u promet dodataka navedenih u uvodnim izjavama od 2. do 4. te Uredbe. Uz zahtjev je podnijela i podatke iz kojih je vidljivo da su prava stavljanja na tržište za navedene dodatke prenesena na Janssen Pharmaceutica NV, njezino belgijsko matično poduzeće, s učinkom od 2. srpnja 2007.
(6)
Dodjeljivanje odobrenja za dodatak hrani za životinje povezan s osobom odgovornom za stavljanje istoga u promet drugoj osobi temelji se isključivo na upravnom postupku i nije povuklo za sobom novo ocjenjivanje dodataka. Europska agencija za sigurnost hrane bila je obaviještena o podnesku.
(7)
Kako bi se tvrtki Janssen Pharmaceutica NV omogućilo da iskoristi svoja vlasnička prava od 2. srpnja 2007. nadalje, nužno je promijeniti naziv osobe odgovorne za stavljanje dodataka u promet, s učinkom od 2. srpnja 2007. Stoga je ovu Uredbu nužno primjenjivati retroaktivno.
(8)
Uredbe (EZ) br. 2430/1999, (EZ) br. 418/2001 i (EZ) br. 162/2003 potrebno je stoga u skladu s tim izmijeniti.
(9)
Primjereno je predvidjeti prijelazno razdoblje tijekom kojeg se postojeće zalihe mogu koristiti.
(10)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
1. U Prilogu I. Uredbi (EZ) br. 2430/1999, u stupcu 2. navoda za E 771, riječi „Janssen Animal Health BVBA” zamjenjuju se riječima „Janssen Pharmaceutica NV”.
2. U Prilogu III. Uredbi (EZ) br. 418/2001, u stupcu 2. navoda za E 771, riječi „Janssen Animal Health BVBA” zamjenjuju se riječima „Janssen Pharmaceutica NV”.
3. U Prilogu Uredbi (EZ) br. 162/2003, u stupcu 2. navoda za E 771, riječi „Janssen Animal Health BVBA” zamjenjuju se riječima „Janssen Pharmaceutica NV”.
Članak 2.
Postojeće zalihe koje su u skladu s odredbama primjenljivima prije stupanja na snagu ove Uredbe mogu se nastaviti stavljati na tržište i upotrebljavati do 30. travnja 2008.
Članak 3.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od 2. srpnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. prosinca 2007.

Labels: 0
17
6